Liis Keerberg

Liis Keerberg (sündinud 1. augustil 1978)  on eesti keskkonnajurist ja -aktivist.

Haridus 
2015. aastal lõpetas ta Eesti Maaülikooli põllumajandus- ja keskkonnainstituudi kraaditööga "Linnustikku mõjutavad tegurid ning elupaiade säilitamise ja loomise võimalused karjäärides" (juhendajad Riho Marja ja Hannes Pehlak).

Keskkonnajuristi ja -aktivistina 
Juuraõpingute ajal tekkis tal huvi keskkonnaõiguse vastu ning alates 2001. aastast on tegelenud keskkonnaõiguse ja looduskaitsega erinevates vabaühendustes (nt Eesti Roheline Liikumine, Eesti Keskkonnaühenduste Koda). Alates 2010. aastatest on ta keskendunud ornitoloogiale, töötades muu hulgas Eesti Ornitoloogia Ühingus linnukaitse spetsialistina. 2022. aasta veebruarist töötab ta ELF-is metsaprogrammi eksperdina.

Muusikuna 
Esinejanime Iduvigik all on ta teinud eklektilist pärimusmuusikat. 2013. aastal ilmus tal album "Laulud lindudelt". Varem on Iduvigiku muusikat ilmunud ka plaadifirma Õunaviks 2006. aasta kogumikul "Toatuur", mille ta koos Villem Valme ja Lauri Sommeriga koostas.

Keerberg kuulub gruppi NE!.

Isiklikku 
Tema elukaaslane on Lauri Sommer.

Viited

Välislingid 
 Liis Keerberg: Kas kodanikuühiskond on sõnakõlks?. Tartu Postimees. 20. märts 2007.

Eesti juristid
Eesti keskkonnakaitsjad
Eesti rahvamuusikud
Sündinud 1978